b'\n_START_ARTICLE_\nJYPin SM-liigakausi 2014\xe2\x80\x932015\n_START_SECTION_\nEdellinen kausi ja ennusteet\n_START_PARAGRAPH_\nEdellinen kausi oli p\xc3\xa4\xc3\xa4ttynyt JYPin osalta pudotuspeleiss\xc3\xa4 puoliv\xc3\xa4lieriss\xc3\xa4 tappioon Saimaan Pallolle. Runkosarjassa JYP oli viides, saaden 98 pistett\xc3\xa4._NEWLINE_J\xc3\xa4\xc3\xa4kiekkolehden toimittamassa \xe2\x80\x9dToimittajien liigaveikkauksessa\xe2\x80\x9d kiekkotoimittajat ennustivat liigakauden mestaria, runkosarjan sijoituksia ja pelaajakohtaisten tilastojen voittajia. Yksik\xc3\xa4\xc3\xa4n toimittaja ei ennakoinut JYPille mitalia. Paras runkosarjasijoitus oli kolmas sija, johon JYPin ennakoi sijoittuvan Aamulehden toimittaja. Helsingin Sanomien ja Urheilusanomien toimittajat ennakoivat Mikko M\xc3\xa4enp\xc3\xa4\xc3\xa4st\xc3\xa4 kauden parasta puolustajaa._NEWLINE_J\xc3\xa4\xc3\xa4kiekkolehti listasi ennen kauden alkua liigan 50 paras pelaajaa. JYPin parhaaksi arvioitiin puolustaja M\xc3\xa4enp\xc3\xa4\xc3\xa4, joka oli listalla sijalla 14. Muita JYPin pelaajia listalla olivat hy\xc3\xb6kk\xc3\xa4\xc3\xa4j\xc3\xa4 \xc3\x89ric Perrin (16.) ja hy\xc3\xb6kk\xc3\xa4\xc3\xa4j\xc3\xa4 Jani Tuppurainen (50.).\n_START_SECTION_\nPelaajavaihdokset\n_START_PARAGRAPH_\nJYP menitti maalintekovoimastaan viime kauteen verrattuna 39,5 pronsettia eli l\xc3\xa4hteneet pelaajat tekiv\xc3\xa4t yhteens\xc3\xa4 60 maalia. Viime kauteen verrattuna nelj\xc3\xa4 seuraa menetti JYPi\xc3\xa4 v\xc3\xa4hemm\xc3\xa4n maalitekovoimaansa. L\xc3\xa4hteneist\xc3\xa4 pelaajista eniten maaleja oli tehnyt Ossi Louhivaara._NEWLINE_Ennen kauden alkua JYPist\xc3\xa4 l\xc3\xa4hti yhdeks\xc3\xa4n pelaajaa, joista viisi oli puolustajia ja nelj\xc3\xa4 hy\xc3\xb6kk\xc3\xa4\xc3\xa4ji\xc3\xa4. Jussi Halme ja Jyrki V\xc3\xa4livaara lopettivat uransa. JYPiin siirtyi ennen kauden alkua puolustaja ja kaksi hy\xc3\xb6kk\xc3\xa4\xc3\xa4j\xc3\xa4\xc3\xa4.'